ส่วนที่ 1

ข้อมูลสรุป (Executive Summary)

บริษัท ยูเนี่ยนพลาสติก จำกัด (มหาชน) ประกอบธุรกิจ การผลิตผลิตภัณฑ์ และชิ้นส่วนพลาสติก
โดยกรรมวิธีฉีดขึ้นรูป รวมถึงการผลิตแม่พิมพ์ฉีดพลาสติกสินค้าส่วนใหญ่ ขายให้กับบริษัท สหยูเนี่ยน
จำกัด (มหาชน) นำไปจัดจำหน่าย
เพื่อการบริหารการตลาดของบริษัทส่วนใหญ่เป็นผู้ประกอบการที่มีโรงงานประกอบสินค้าสำเร็จรูป
เช่น โรงงานประกอบรถยนต์
จักรยานยนต์และเครื่องใช้ไฟฟ้าสำหรับในปี2548บริษัทมีคู่แข่งที่สำคัญประมาณ 5 ราย
เมื่อเทียบกับบริษัทแยกเป็นขนาดใหญ่ 3 ราย และขนาดกลาง 2
รายส่วนรายได้หลักจากการรับจ้างฉีดชิ้นส่วนพลาสติกและผลิตแม่พิมพ์มีรายได้เรียงตามลำดับคือ
1,062 ล้านบาทและ79.72ล้านบาทซึ่งรายได้ในการผลิตแม่พิมพ์เพิ่มขึ้นจากปี2547ประมาณร้อยละ
17

ดังนั้นสินค้าของบริษัทจึงถือว่าเป็นสินค้าที่มีมาตรฐานด้านคุณภาพสูงกว่าผลิตภัณฑ์พลาสติกโดยทั่วไป
ปัจจุบันบริษัทมีเครื่องฉีดพลาสติกรวม 98 เครื่อง และเครื่องจักรผลิตแม่พิมพ์รวม 32 เครื่อง
โดยมีโรงงานอยู่ที่กรุงเทพมหานคร 1 แห่ง และโรงงานสาขาบางปะกง ที่จังหวัดฉะเชิงเทราอีก 1
แห่ง

สำหรับความเสี่ยงที่สำคัญๆบริษัทได้เปิดเผยอยู่แล้วในหัวข้อ”ปัยจัยความเสี่ยง” หน้าที่3

ในด้านการจัดการโครงสร้างกรรมการบริษัท ประกอบด้วยกรรมการ 2 ชุด คือ
คณะกรรมการบริษัทและคณะกรรมการตรวจสอบ
ซึ่งกำหนดอำนาจหน้าที่และความรับผิดชอบรวมถึงผลตอบแทนชัดเจนคณะกรรมการบริษัทมีแนวทางในการกำกับดูแลกิจการให้สอดคล้องกับข้อพึงปฏิบัติที่ดีของกรรมการบริษัทจดทะเบียน
ตามแนวทางตลาดหลักทรัพย์

สำหรับโครงสร้างกลุ่มบริษัทผู้ถือหุ้น 3
รายแรกยังคงเดิมคือเป็นกลุ่มผู้ถือหุ้นบริษัทในประเทศเรียงตามลำดับผู้ถือหุ้นรายใหญ่ คือบริษัท
สหยูเนี่ยน จำกัด(มหาชน),บริษัท ศรีไทยซุปเปอร์แวร์ จำกัด(มหาชน)และบริษัท กรุงเทพประกันภัย
จำกัด(มหาชน)รายการที่เกี่ยวข้องกันโดยการมีผู้ถือหุ้น
และหรือมีกรรมการร่วมกันส่วนนโยบายการกำหนดราคาซื้อขายสินค้าเป็นไปตามปกติธุรกิจคือตามราคาตลาด

สำหรับผลประกอบการของบริษัท ยอดขายโดยรวมอยู่ที่ 1,141 ล้านบาท เพิ่มขึ้นจากปี 2547
จำนวน 9 ล้านบาท คิดเป็นร้อยละ 0.79 และมีกำไรสุทธิในปี 2548 เท่ากับ 42.09 ล้านบาท
เพิ่มขึ้นจากปี 2547 จำนวน 40.25 ล้านบาท คิดเป็นร้อยละ 4.58 ด้านต้นทุนขายเพิ่มขึ้น 19
ล้านบาทคิดเป็นร้อยละ 1.88 จากปีก่อน

ในปี 2548
ภาวะเศรษฐกิจโดยรวมของโลกชะลอตัวตามความคาดหมายสืบเนื่องจากราคาน้ำมันที่ปรับตัวสูงขึ้น
อัตราดอกเบี้ยเงินเฟ้อที่เพิ่มสูง สำหรับประเทศไทยนั้นนอกเหนือจากปัจจัยดังกล่าวแล้ว
ยังมีปัจจัยอื่นๆ ดังเช่นภัยพิบัติจากคลื่นสึนามิ ภัยแล้ง น้ำท่วม ไข้หวัดนก
และความรุนแรงของสถานการณ์ในภาคใต้ที่ดูเหมือนไม่มีวันสิ้นสุด
ถึงแม้รัฐบาลจะพยายามแก้ไขโดยแนวทางต่างๆ แต่ก็ไม่สามารถทำให้ GDP ขยายตัวได้
กลับลดลงเหลือเพียงร้อยละ 4.7

ตลาดในประเทศสำหรับชิ้นส่วนพลาสติกถึงแม้จะมีการแข่งขันโดยเฉพาะชิ้นส่วนของเครื่องใช้ไฟฟ้า
ซึ่งสภาพเศรษฐกิจ ส่งผลให้ตลาดหดตัวอย่างมาก แต่สำหรับผู้ผลิตที่มีการส่งออกด้วยก็ยังทรงตัวอยู่ได้
สำหรับภาคอุตสาหกรรมยานยนต์ทั้งรถยนต์
และจักรยานยนต์ก็ยังมีการขยายตัวเป็นที่น่าพอใจเพราะความต้องการมิใช่เฉพาะภายในประเทศแต่การส่งออกมีเปอร์เซ็นต์สูงขึ้นมาก
และทำให้ภาคธุรกิจนี้เป็นที่น่าพอใจสำหรับผู้ผลิตชิ้นส่วนเป็นส่วนใหญ่
การเข้าสู่อุตสาหกรรมดังกล่าวนอกจากข้อกำหนดในเรื่องคุณภาพและการจัดส่งที่สูงมากแล้วยังมีระเบียบเกี่ยวกับการป้องกันสิ่งแวดล้อม
ข้อกำหนดเกี่ยวกับสารต้องห้ามในวัตถุดิบ และกระบวนการ ซึ่งส่งผลให้มีต้นทุนที่สูงขึ้น
แต่ก็ทำให้ผู้ผลิตที่ไม่ได้มีระบบ TS 16949 และ ISO14000 ไม่สามารถเข้ามาแข่งขันได้
ผลิตภัณฑ์ที่มีส่วนหนึ่งที่ทำให้บริษัทในเครือเช่นกระติกน้ำ
เพื่อส่งออกไปประเทศญี่ปุ่นก็มียอดขายที่เติบโต และสามารถที่จะแข่งขันได้กับคู่แข่งขันอื่นๆ

การดำเนินการนำเอา TQA (การบริหารตามเกณฑ์รางวัลคุณภาพแห่งชาติ)
มาใช้ก็ยังดำเนินการไปอย่างต่อเนื่องเพื่อเพิ่มขีดความสามารถในการบริหารจัดการให้สามารถแข่งขันได้ในระยะยาว
เครื่องมือต่างๆ ที่ใช้เพื่อบริหารการผลิตให้ได้ประสิทธิภาพก็จะเริ่มส่งผลเป็นรูปธรรมขึ้นในปีต่อไป

สำหรับบริษัทไม่มีนโยบายประกอบธุรกรรมตราสารอนุพันธ์ทางการเงินเพื่อการเก็งกำไรหรือเพื่อการค้า